CELEX: 62018CA0749
Language: sl
Date: 2020-05-14 00:00:00
Title: Zadeva C-749/18: Sodba Sodišča (drugi senat) z dne 14. maja 2020 (predlog za sprejetje predhodne odločbe Cour administrative – Luksemburg) – B in drugi/Administration des contributions directes (Predhodno odločanje – Člena 49 in 54 PDEU – Svoboda ustanavljanja – Davčna zakonodaja – Davek od dohodkov pravnih oseb – Matične in hčerinske družbe – Vertikalna in horizontalna davčna integracija)

20.7.2020   
            
            
               SL
            
            
               Uradni list Evropske unije
            
            
               C 240/12
            
         
      Sodba Sodišča (drugi senat) z dne 14. maja 2020 (predlog za sprejetje predhodne odločbe Cour administrative – Luksemburg) – B in drugi/Administration des contributions directes
      (Zadeva C-749/18) (1)
      
      (Predhodno odločanje - Člena 49 in 54 PDEU - Svoboda ustanavljanja - Davčna zakonodaja - Davek od dohodkov pravnih oseb - Matične in hčerinske družbe - Vertikalna in horizontalna davčna integracija)
      (2020/C 240/15)
      Jezik postopka: francoščina
      
         Predložitveno sodišče
      
      Cour administrative
      
         Stranke v postopku v glavni stvari
      
      
         Tožeče stranke: B in drugi
      
         Tožena stranka: Administration des contributions directes
      
         Izrek
      
      
                  1.
               
               
                  Člena 49 in 54 PDEU je treba razlagati tako, da nasprotujeta zakonodaji države članice, ki – čeprav dopušča vertikalno davčno integracijo matične družbe rezidentke ali stalne poslovne enote matične družbe nerezidentke v tej državi članici in njunih hčerinskih družb rezidentk – ne dopušča horizontalne davčne integracije hčerinskih družb rezidentk matične družbe nerezidentke.
               
            
                  2.
               
               
                  Člena 49 in 54 PDEU je treba razlagati tako, da nasprotujeta zakonodaji države članice, katere učinek je, da se matično družbo s sedežem v drugi državi članici prisili, da odpravi vertikalno davčno integracijo, ki obstaja med eno od njenih hčerinskih družb in določenim številom njenih družb vnukinj rezidentk, zato da se tej hčerinski družbi omogoči horizontalna davčna integracija z drugimi hčerinskimi družbami rezidentkami navedene matične družbe, čeprav povezujoča hčerinska družba rezidentka ostaja ista in odprava vertikalne davčne integracije pred iztekom minimalnega trajanja obstoja integracije, ki ga določa nacionalna zakonodaja, pomeni popravno posamično obdavčitev zadevnih družb.
               
            
                  3.
               
               
                  Načeli enakovrednosti in učinkovitosti je treba razlagati tako, da ne nasprotujeta zakonodaji države članice v zvezi s sistemom davčne integracije, ki določa, da je treba vsako zahtevo za dovolitev uporabe takega sistema obvezno vložiti pri pristojnem organu pred koncem prvega davčnega leta, za katero se zahteva uporaba tega sistema.
               
            
         (1)  UL C 93, 11.3.2019.